b'\n_START_ARTICLE_\nCeyloninkarvatonkoira\n_START_SECTION_\nUlkomuoto\n_START_PARAGRAPH_\nCeyloninkarvatonkoira muistutti whippeti\xc3\xa4 karvattomuuttaan lukuun ottamatta. Se oli hoikkarakenteinen ja puolipystykorvainen. Kiinanharjakoiran tapaan sill\xc3\xa4kin oli p\xc3\xa4\xc3\xa4ss\xc3\xa4\xc3\xa4n harja ja h\xc3\xa4nn\xc3\xa4np\xc3\xa4\xc3\xa4ss\xc3\xa4 t\xc3\xb6yht\xc3\xb6. Keskim\xc3\xa4\xc3\xa4r\xc3\xa4inen s\xc3\xa4k\xc3\xa4korkeus oli 48 cm. Karvapeite oli joko vaalea tai tumma. Tummia pidettiin parhaina "parantajina", kun taas vaaleiden uskottiin tuovan huonoa onnea niille ihmisille, joiden taloihin se astui (mik\xc3\xa4li kyse ei ollut omistajan talosta).\n_START_SECTION_\nAlkuper\xc3\xa4\n_START_PARAGRAPH_\nRodun alkuper\xc3\xa4inen k\xc3\xa4ytt\xc3\xb6tarkoitus oli toimia "parantajana" tai "l\xc3\xa4mp\xc3\xb6tyynyn\xc3\xa4": uskottiin, ett\xc3\xa4 pit\xc3\xa4m\xc3\xa4ll\xc3\xa4 sit\xc3\xa4 s\xc3\xa4rkev\xc3\xa4\xc3\xa4 kehonosaa vasten se kykeni parantamaan kivun. T\xc3\xa4m\xc3\xa4 selittyy karvattomien koirien tyypillisell\xc3\xa4 kuumalla iholla. Toisin kuin moni latina-amerikkalainen karvatonkoira, se ei toiminut paikallisten vararavintona.'